**Národná rada Slovenskej republiky**

**VII. volebné obdobie**

**Návrh**

**Zákon**

**z ......... 2018,**

**ktorým sa dopĺňa zákon Národnej rady Slovenskej republiky č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov.**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 596/2003 Z. z. o štátnej správe v školstve a školskej samosprávev znení zákona Národnej rady Slovenskej republiky č. [365/2004 Z. z.](http://www.zakonypreludi.sk/zz/2004-365), zákona Národnej rady Slovenskej republiky č. [564/2004 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. [5/2005 Z. z.](http://www.zakonypreludi.sk/zz/2005-5), zákona Národnej rady Slovenskej republiky č. [475/2005 Z. z.](http://www.zakonypreludi.sk/zz/2005-475), zákona Národnej rady Slovenskej republiky č. [279/2006 Z. z.](http://www.zakonypreludi.sk/zz/2006-279), zákona Národnej rady Slovenskej republiky č. [689/2006 Z. z.](http://www.zakonypreludi.sk/zz/2006-689), zákona Národnej rady Slovenskej republiky č. [245/2008 Z. z.](http://www.zakonypreludi.sk/zz/2008-245), zákona Národnej rady Slovenskej republiky č. [462/2008 Z. z.](http://www.zakonypreludi.sk/zz/2008-462), zákona Národnej rady Slovenskej republiky č. [179/2009 Z. z.](http://www.zakonypreludi.sk/zz/2009-179), zákona Národnej rady Slovenskej republiky č. [179/2009 Z. z.](http://www.zakonypreludi.sk/zz/2009-179), zákona Národnej rady Slovenskej republiky č. [184/2009 Z. z.](http://www.zakonypreludi.sk/zz/2009-184), zákona Národnej rady Slovenskej republiky č. [214/2009 Z. z.](http://www.zakonypreludi.sk/zz/2009-214), zákona Národnej rady Slovenskej republiky č. [38/2011 Z. z.](http://www.zakonypreludi.sk/zz/2011-38), zákona Národnej rady Slovenskej republiky č. [325/2012 Z. z.](http://www.zakonypreludi.sk/zz/2012-325), zákona Národnej rady Slovenskej republiky č. [345/2012 Z. z.](http://www.zakonypreludi.sk/zz/2012-345), zákona Národnej rady Slovenskej republiky č. [312/2013 Z. z.](http://www.zakonypreludi.sk/zz/2013-312), zákona Národnej rady Slovenskej republiky č. [464/2013 Z. z.](http://www.zakonypreludi.sk/zz/2013-464), zákona Národnej rady Slovenskej republiky č. [464/2013 Z. z.](http://www.zakonypreludi.sk/zz/2013-464), zákona Národnej rady Slovenskej republiky č. [61/2015 Z. z.](http://www.zakonypreludi.sk/zz/2015-61), zákona Národnej rady Slovenskej republiky č. [61/2015 Z. z.](http://www.zakonypreludi.sk/zz/2015-61), zákona Národnej rady Slovenskej republiky č. [188/2015 Z. z.](http://www.zakonypreludi.sk/zz/2015-188), zákona Národnej rady Slovenskej republiky č. [422/2015 Z. z.](http://www.zakonypreludi.sk/zz/2015-422), zákona Národnej rady Slovenskej republiky č. 91/2016 Z. z., zákona Národnej rady Slovenskej republiky č. 177/2017 Z. z., zákona Národnej rady Slovenskej republiky č. 182/ 2017 Z. z. sa dopĺňa takto:

1. V § 2 ods. 2 sa za 2. vetou mení a znie:

„**2)** Zriaďovateľ do 15 dní odo dňa predloženia návrhu výberovej komisie, ktorou je rozšírená rada školy (ďalej len „výberová komisia“), vymenuje riaditeľa školy alebo predloží návrh na vyslovenie nesúhlasu s navrhnutým kandidátom na najbližšie zasadnutie príslušného zastupiteľstva. Návrh na vyslovenie nesúhlasu zriaďovateľ predloží na zasadnutie zastupiteľstva z dôvodu, že:

a) členovia výberovej komisie nedostali riadne a včas, najneskôr však 3 dni pred začatím výberového konania, informácie o účastníkoch výberového konania v písomnej podobe,

b) výberová komisia rozhodovala v nesprávnom alebo nedostatočnom zložení, kedy výberová komisia rozhoduje 2/3 všetkých členov,

c) dodatočne vyšlo najavo, že víťazný kandidát zamlčal alebo nepravdivo uviedol informácie, ktoré sú podstatné pre účasť na výberovom konaní a následný výkon funkcie riaditeľa školy,

d) víťazný kandidát na funkciu riaditeľa školy v predchádzajúcom období už túto funkciu vykonával a počas funkčného obdobia boli písomne zaznamenané jeho priestupky v riadení školy alebo výkone štátnej správy,

e) víťazný kandidát na funkciu riaditeľa školy v predchádzajúcom období už túto funkciu vykonával a počas funkčného obdobia boli kontrolnou činnosťou štátnych orgánov, miestnych kontrolných orgánov alebo štátnej školskej inšpekcie zistené vážne nedostatky alebo porušenia zákonov,

f) víťazný kandidát na funkciu riaditeľa školy bol po výberovom konaní právoplatne odsúdený za úmyselný trestný čin alebo za trestný čin spáchaný z nedbanlivosti v súvislosti s výkonom pedagogickej činnosti alebo s výkonom odbornej činnosti alebo stratil spôsobilosť na právne úkony.

Na schválenie návrhu na vyslovenie nesúhlasu s navrhnutým kandidátom sa vyžaduje súhlas trojpätinovej väčšiny všetkých poslancov príslušného zastupiteľstva. Ak príslušné zastupiteľstvo neschválilo návrh na vyslovenie nesúhlasu s navrhnutým kandidátom, zriaďovateľ do 15 dní odo dňa prijatia uznesenia príslušného zastupiteľstva vymenuje riaditeľa na základe návrhu výberovej komisie. Ak príslušné zastupiteľstvo schválilo návrh na vyslovenie nesúhlasu s navrhnutým kandidátom, zriaďovateľ do 15 dní odo dňa prijatia uznesenia príslušného zastupiteľstva vyhlási nové výberové konanie na obsadenie miesta riaditeľa postupom podľa osobitného predpisu.[**3a)**](http://www.zakonypreludi.sk/zz/2003-596#f4387248)“

2. V § 2 sa ods. 15 mení a znie:

„**15)** Zriaďovateľ podľa § 19 ods. 2 písm. c) vymenúva riaditeľa na päťročné funkčné obdobie na návrh výberovej komisie na základe výberového konania podľa § 4 okrem kandidáta, ktorý bol odvolaný podľa odseku 7 písm. a) až c) a e) alebo odseku 8 písm. c). Zriaďovateľ do 15 dní odo dňa predloženia návrhu výberovej komisie vymenuje riaditeľa školy alebo písomne vyjadrí odôvodnený nesúhlas výberovej komisii s navrhnutým kandidátom z dôvodu, že:

a) členovia výberovej komisie nedostali riadne a včas, najneskôr však 3 dni pred začatím výberového konania, informácie o účastníkoch výberového konania v písomnej podobe,

b) výberová komisia rozhodovala v nesprávnom alebo nedostatočnom zložení, kedy výberová komisia rozhoduje 2/3 všetkých členov,

c) dodatočne vyšlo najavo, že víťazný kandidát zamlčal alebo nepravdivo uviedol informácie, ktoré sú podstatné pre účasť na výberovom konaní a následný výkon funkcie riaditeľa školy,

d) víťazný kandidát na funkciu riaditeľa školy v predchádzajúcom období už túto funkciu vykonával a počas funkčného obdobia boli písomne zaznamenané jeho priestupky v riadení školy alebo výkone štátnej správy,

e) víťazný kandidát na funkciu riaditeľa školy v predchádzajúcom období už túto funkciu vykonával a počas funkčného obdobia boli kontrolnou činnosťou štátnych orgánov, miestnych kontrolných orgánov alebo štátnej školskej inšpekcie zistené vážne nedostatky alebo porušenia zákonov,

f) víťazný kandidát na funkciu riaditeľa školy bol po výberovom konaní právoplatne odsúdený za úmyselný trestný čin alebo za trestný čin spáchaný z nedbanlivosti v súvislosti s výkonom pedagogickej činnosti alebo s výkonom odbornej činnosti alebo stratil spôsobilosť na právne úkony.

Zriaďovateľ vyhlási druhé výberové konanie podľa § 4 do 15 dní odo dňa doručenia nesúhlasu rade školy. Zriaďovateľ do 15 dní odo dňa predloženia návrhu rady školy na základe druhého výberového konania vymenuje riaditeľa alebo vyhlási výberové konanie na obsadenie miesta riaditeľa postupom podľa osobitného predpisu.[**3a)**](http://www.zakonypreludi.sk/zz/2003-596#f4387248)“

3. V § 4 ods. 2 sa za 1. vetu vkladá nová veta, ktorá znie:

„Rozhodnutie výberovej komisie sa pokladá za výkon verejnej správy, a teda zásah zriaďovateľa do tohto rozhodnutia, okrem §3 ods. 2 a ods. 15, sa považuje za neprípustný.“

4. V § 4 sa pôvodný ods. 5 prečísluje na ods. 6 a vkladá nový ods. 5, ktorý znie:

„**5)** Vypočutie kandidátov na funkciu riaditeľa školy, ako aj zverejnenie výsledkov výberového konania je verejné. Výberová komisia je povinná zabezpečiť dôstojný a ničím nerušený priebeh prezentácie jednotlivých kandidátov na funkciu riaditeľa školy.“

**Čl. II**

Tento zákon nadobúda účinnosť 1. mája 2018.